2.pielikums

Ministru kabineta

2014.gada \_\_\_\_.\_\_\_\_\_\_\_\_\_\_

noteikumiem Nr.\_\_\_\_\_

**Piemaksas karavīram, kurš piedalās starptautiskā operācijā**

1. Karavīrs, piedaloties starptautiskajā operācijā, papildus mēnešalgai mēnesī saņem piemaksu 1423 *euro* apmērā. Piemaksu karavīrs saņem proporcionāli laikam, kurā viņš piedalās starptautiskajā operācijā.

2. Atkarībā no starptautiskās operācijas rakstura un drošības apstākļiem tās norises reģionā šā pielikuma 1.punktā noteiktā piemaksa tiek reizināta ar šādu koeficientu:

|  |  |  |
| --- | --- | --- |
| Nr.p.k. | Operācijas veids | Koeficients |
| 2.1. | starptautiskās glābšanas operācijas un starptautiskās humānās operācijas | 1,0-1,2 |
| 2.2. | starptautiskās miera uzturēšanas operācijas | 1,3–1,5 |
| 2.3. | starptautiskās miera nodrošināšanas operācijas | 1,6–1,8 |
| 2.4. | starptautiskās militārās operācijas, kuru mērķis ir īstenot Apvienoto Nāciju Organizācijas Statūtu 51.pantā noteiktās neatņemamās Apvienoto Nāciju Organizācijas dalībvalstu tiesības uz kolektīvo pašaizsardzību | 2,0 |

3. Aizsardzības ministrs noteiktā diapazona ietvaros katrā konkrētā gadījumā apstiprina koeficientu piemaksas aprēķināšanai par dalību šā pielikuma 2.1. un 2.2.apakšpunktā minētajās starptautiskajās operācijās, ievērojot attiecīgās starptautiskās operācijas bīstamību un apdraudējuma raksturu.

4. Ministru kabinets noteiktā diapazona ietvaros katrā konkrētā gadījumā apstiprina koeficientu piemaksas aprēķināšanai par dalību šā pielikuma 2.3.apakšpunktā minētajās starptautiskajās operācijās, ievērojot attiecīgās starptautiskās operācijas bīstamību un apdraudējuma raksturu.

5. Karavīrs:

5.1. par nesprāgušas munīcijas neitralizēšanu mēnesī saņem piemaksu 285 *euro* apmērā;

5.2. par gaisa kuģa apkalpes locekļa dienesta pienākumu pildīšanu uz gaisa kuģa saņem piemaksu 8,60 *euro* stundā, bet mēnesī ne vairāk kā 285 *euro* apmērā;

5.3. par speciālo operāciju veikšanu mēnesī saņem piemaksu 285 *euro* apmērā.

6. Laikā, kad karavīrs saņem šajā pielikumā noteiktās piemaksas, karavīram netiek maksātas citas šajos noteikumos minētās piemaksas.

Ministru prezidente L.Straujuma

Aizsardzības ministrs R.Vējonis

Aizsardzības ministrs R.Vējonis

Vīza: valsts sekretārs J.Sārts

12.08.2014. 15:32

255

Ilze I.Grūbe

67335182

[Ilze.Grube@mod.gov.lv](mailto:Ilze.Grube@mod.gov.lv)